La Casa de Cultura de Burjassot acull la presentació del llibre “Noa y su burbuja de la atención”
2025-07-24

Dins de les activitats d’animació lectora programades per al mes de novembre, la Casa de Cultura acollirà la presentació d’un nou llibre, “Noa i su burbuja de la atención”. En aquesta ocasió, la presentació tindrà lloc el dijous 14 de novembre a les 19.00 hores i estarà a càrrec de les seues autores, Silvia Lavandera i Ana Romero.

Es tracta d’un conte de meditació per als més menuts de la casa en el qual es conta la història de Noa i de les diferents situacions que viu, en un viatge a l’Albufera, i que li porten a descobrir emocions, identificar-les i gestionar-les des de la calma i l’atenció.

Aquest llibre, segons les seues autores, ofereix a xiquets i xiquetes sis meditacions guiades per la protagonista del conte, Noa, en anglés i en espanyol, i quatre pràctiques il·lustrades per a treballar en companyia dels seus pares i educadors.